Ńdɔ̄ dúmā Ńtondôbə a ngádúgan kódō á ḿbɛ̄ sí Tə́mpɛl, á kə́ bədəbə ábə Kerúbim á yób. 19Ńdɔ bəkerúbim bə́ ngákud məfǎb mábán, bə́ yə́lə́, bə́ kə́ə́, mə bəbəgə; məkon mə́ ékálíg mɔ̂ mə́ tíé fɔ́ɔ́ fə ai dulu. Ńdɔ̄ bə́ ngákə tə́bə̄ á ḿbɛ̄ Tə́mpɛl Ǹtondôbə, ḿfág yā ḿbɔ̄ ńnōmo, á dúmá Zāmbá Īsraɛ̂l étē. 20Bə́ ngábə́ bə́və́və̄ə̄ mə̄ ngáyén á Zāmbá Īsraɛ̂l á sí, babi ai oswé Kebâr, ńdɔ mə ngáyəm nâ bə́ nə bəkerúbim. 21Bə́ ngábə́ bələ́, anə́ ényɔ́lɔ̄ məsú mə́nyi, anə́ ényɔ́lɔ̄ məfǎb mə́nyi; á məfǎb ā sī, dzóm é tɔ̄á anə́ wɔ́ mod. 22Məsú mábán mə́ ngábə́ fulugan ai mə́sú mə̄ ngáyén á mgbág oswé Kebâr. Bə́sə bə́ wulugu á tííŋ á zēn dzābán.